**Rámcová dohoda**

 **o dodávkach podhľadov**

**uzavretá v zmysle zák. č. 343/2015 Z. z. o verejnom obstarávaní a o zmene a doplnení niektorých zákonov a § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len „rámcová dohoda“ alebo „Dohoda“)**

## Čl. I. Účastníci Dohody

|  |  |
| --- | --- |
| **1. Kupujúci: Univerzitná nemocnica L. Pasteura Košice** v zastúpení: MUDr. Ľuboslav Beňa, PhD., MPH, riaditeľ  sídlo: Rastislavova 43, 041 90 Košice, SR IČO: 00 606 707 DIČ: 2021141969 IČ DPH: SK2021141969 Bankové spojenie: Štátna pokladnica, Radlinského 32, 810 05 Bratislava  IBAN: SK06 8180 0000 0070 0028 0550 SWIFT: SPSRSKBAŠtátna príspevková organizácia zriadená Zriaďovacou listinou Ministerstva zdravotníctva SR č. 1842/1990-A/I-2 zo dňa 18.12.1990 **(ďalej len „kupujúci“)****2. Predávajúci:**  v zastúpení:  sídlo:  IČO:  DIČ:  IČ DPH: Bankové spojenie:  IBAN:  SWIFT: Zapísaný v Obchodnom registri Okresného súdu ....................., odd.: ..............., vložka č. .................  **(ďalej len „predávajúci“)** |  |
| Čl. II. Úvodné ustanovenia* 1. Kupujúci v rámci plnenia svojich úloh obstaráva tovar postupom stanoveným zákonom č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov **(ďalej len „zák. č. 343/2015 Z. z.“)**.
	2. Túto dohodu ako rámcovú dohodu v zmysle § 2 ods. 5 písm. g) zák. č. 343/2015 Z. z. uzatvára Kupujúci, ktorý je verejným obstarávateľom s Predávajúcim, ktorý je úspešným uchádzačom ako výsledok zadávania zákazky postupom zadávania nadlimitnej zákazky podľa § 66 ods. 7, písm. b) zák. č. 343/2015 Z. z. realizovanej prostredníctvom systému elektronického verejného obstarávania JOSEPHINE, vyhlásenej Kupujúcim vo Vestníku verejného obstarávania č. ................. zo dňa ................. pod značkou ............ na predmet zákazky **„Materiály“, časť č. 3 - Podhľady (ďalej len „verejné obstarávanie“)**.

Interné evidenčné číslo verejného obstarávania Kupujúceho: UNLP-2024-110-NZ* 1. Predávajúci prehlasuje, že je oprávnený na vykonávanie činnosti, ktorá je predmetom tejto rámcovej dohody.
	2. Kupujúci je poskytovateľom zdravotnej starostlivosti.
	3. Účelom tejto rámcovej dohody je kúpa podhľadov potrebných pre zabezpečenie technickej prevádzky kupujúceho súvisiacej s vykonávaním predmetu činnosti kupujúceho – poskytovanie zdravotnej starostlivosti.
	4. V obsahu tejto rámcovej dohody účastníci rámcovej dohody upravujú podmienky dodávok podhľadov materiálov , ktoré budú počas platnosti tejto rámcovej dohody realizované opakovane na základe čiastkových písomných objednávok v množstve a termíne podľa prevádzkových potrieb Kupujúceho pri zachovaní postupu a podmienok dohodnutých v tejto rámcovej dohode, ktorými sú účastníci tejto rámcovej dohody viazaní počas celej doby platnosti tejto rámcovej dohody.
 |  |
|  |  |

Čl. III. Predmet Dohody

1. Predávajúci sa touto rámcovou dohodou zaväzuje dodať kupujúcemu tovar podľa bodu 2. tohto článku a previesť na neho vlastnícke právo k tomuto tovaru a kupujúci sa zaväzuje tovar prevziať a zaplatiť za tovar dohodnutú kúpnu cenu podľa tejto rámcovej dohody, a to všetko za podmienok uvedených v tejto rámcovej dohode.
2. **Tovarom** pre účely tejto rámcovej dohody sú podhľady**, ktorý je špecifikovaný v Prílohe č. 1 tejto rámcovej dohody (ďalej spolu len „tovar“)**.Tovar musí byť nový, nepoužívaný, nerepasovaný alebo inak renovovaný, v originálnom balení, bez akýchkoľvek známok poškodenia a funkčných vád. Predpokladané množstvo tovaru, ktoré je uvedené v Prílohe č. 1 tejto rámcovej dohody nie je pre kupujúceho záväzné.
3. **Súčasťou plnenia tejto rámcovej dohody** je dodanie tovaru do miesta dodania (naloženie a vyloženie tovaru v mieste dodania), odovzdanie príslušnej dokumentácie k tovaru v slovenskom jazyku.
4. Porušenie povinností uvedených v tomto článku je považované za podstatné porušenie Dohody.

## Čl. IV. Cena a platobné podmienky

1. Kúpna cena tovaru je stanovená vzájomnou dohodou podľa zák. č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov, pričom jednotkové ceny za tovar sú uvedené **v Prílohe č. 1** tejto rámcovej dohody.

|  |  |
| --- | --- |
| Celková zmluvná cena v EUR bez DPH | ........................., slovom: ........... |
| Celková zmluvná cena v EUR s DPH | ........................., slovom: ........... |

Celková zmluvná cena je cena za predpokladané množstvo tovaru dodaného za obdobie platnosti zmluvy 12 mesiacov podľa jednotkových cien uvedených v Prílohe č. 1. tejto rámcovej dohody. Takto stanovená celková kúpna cena za predmet plnenia rámcovej dohody je maximálna, pričom predpokladané množstvo tovaru nie je pre Kupujúceho záväzné. Celková zmluvná cena za predpokladané množstvo tovaru s DPH je finančným limitom pre plnenie tejto zmluvy podľa čl. VI. bod 1. tejto rámcovej dohody.

1. Kúpne ceny tovaru sú dohodnuté ako jednotkové ceny za merné jednotky tovaru uvedené **v Prílohe č. 1** tejto rámcovej dohody. Ceny sú uvedené v eurách (EUR), bez DPH, s DPH vo výške podľa platných právnych predpisov v čase uzatvorenia rámcovej dohody, vrátane colných sadzieb, poistného, nákladov na dopravu tovaru do miesta plnenia podľa objednávok Kupujúceho, obalov a nákladov na označenie tovaru a všetkých ďalších nákladov Predávajúceho súvisiacich s tovarom a s riadnym plnením predmetu tejto rámcovej dohody.
2. Právo na zaplatenie kúpnej ceny vzniká Predávajúcemu riadnym splnením jeho záväzku spôsobom uvedeným v čl. V. tejto rámcovej dohody. Kupujúci neposkytne predávajúcemu na plnenie tejto rámcovej dohody žiadne zálohy, ani preddavky.
3. Predávajúci je povinný vystaviť faktúru za dodaný tovar 2-krát mesačne a to:
4. vždy za plnenie (dodávky tovaru) vykonané do 15-teho dňa v mesiaci (prvá faktúra za všetky objednávky realizované do 15-teho), pričom je povinný vystaviť a doručiť danú faktúru Kupujúcemu do 15 dní odo dňa riadneho dodania tovaru, najneskôr však do piateho pracovného dňa v mesiaci, nasledujúceho po mesiaci, v ktorom bol tovar dodaný,
5. a následne (t.j. druhá faktúra) za plnenie (dodávky tovaru) vykonané od 15-teho dňa v mesiaci do konca daného mesiaca, pričom druhú faktúru je povinný vystaviť a doručiť Kupujúcemu najneskôr do piateho pracovného dňa v mesiaci, nasledujúceho po mesiaci, v ktorom bol tovar dodaný. Predávajúci je povinný faktúru s prílohami zaslať aj elektronicky na e-mailovú adresu faktury@unlp.sk. Faktúra musí obsahovať náležitosti podľa platných právnych predpisov SR. V prípade, že doručená faktúra nebude vystavená správne, je Kupujúci oprávnený predmetnú faktúru vrátiť. Predávajúci je povinný vystaviť novú faktúru a doručiť ju Kupujúcemu. Kupujúcemu odo dňa doručenia faktúry bez vád začína plynúť nová lehota splatnosti podľa bodu 5. tohto článku. Prílohou faktúry je objednávka a dodací list .
6. Kupujúci je povinný uhradiť kúpnu cenu za tovar na základe faktúry vystavenej Predávajúcim a to bezhotovostným bankovým prevodom na účet Predávajúceho. Lehota splatnosti jednotlivých faktúr je 60 (slovom: šesťdesiat) kalendárnych dní odo dňa doručenia faktúry Kupujúcemu. Za deň úhrady kúpnej ceny sa považuje deň pripísania fakturovanej zmluvnej ceny na účet Predávajúceho.
7. V prípade, ak sa po uzatvorení tejto rámcovej dohody preukáže, že na relevantnom trhu existuje cena (ďalej tiež ako „nižšia cena“) za rovnaké alebo porovnateľné plnenie ako je obsiahnuté v tejto rámcovej dohode a Predávajúci už preukázateľne za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto rámcovej dohody je viac ako 5 % v neprospech ceny podľa tejto rámcovej dohody, zaväzuje sa Predávajúci poskytnúť Kupujúcemu pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto rámcovej dohody a nižšou cenou.
8. Predávajúci sa zaväzuje znížiť jednotkové ceny tovarov uvedené v Prílohe č. 1 tejto zmluvy a to kedykoľvek počas doby platnosti tejto rámcovej dohody v prípade zavedenia tzv. akciových cien tovaru na trhu predávajúcim a to aj bez vyzvania kupujúcim. O znížení jednotkových cien je predávajúci povinný informovať kupujúceho písomným oznámením.

## Čl. V. Dodacie podmienky

* 1. Predávajúci sa zaväzuje dodávať tovar Kupujúcemu na základe písomných objednávok (ďalej len „objednávka“) za podmienok dohodnutých v tejto rámcovej dohode.
	2. Objednávku vystavenú podľa bodu 3. tohto článku je Kupujúci povinný doručiť Predávajúcemu na adresu uvedenú v čl. I. bod 2. tejto rámcovej dohody. Objednávka doručovaná elektronicky musí mať vždy náležitosti podľa bodu 3. tohto článku. Objednávka sa považuje za doručenú Predávajúcemu okamihom jej odoslania Kupujúcim v elektronickej forme na adresu Predávajúceho uvedenú v tomto bode.

E-mailová adresa predávajúceho pre elektronické doručovanie objednávok je: ...................................................

* 1. Objednávka musí obsahovať najmä:

a) druh tovaru podľa Prílohy č. 1 tejto Dohody,

b) množstvo tovaru s počtom mernej jednotky po jednotlivých položkách,

c) požadovaný termín dodania,

d) miesto dodania (bod 7. tohto článku),

e) kúpnu cenu tovaru podľa Prílohy č. 1 tejto Dohody,

f) dátum, meno a podpis oprávneného zástupcu Kupujúceho.

* 1. Zmluvné strany sa dohodli, že objednávka, ktorá nebude obsahovať náležitosti uvedené v  bode 3. tohto článku je neplatná, nebude zo strany Predávajúceho akceptovaná a nezaväzuje ani jedného účastníka tejto rámcovej dohody.
	2. Predávajúci je povinný dodávať tovar podľa druhu a množstva špecifikovaného v objednávkach Kupujúceho, najneskôr do 2 pracovných dní odo dňa doručenia objednávky Predávajúcemu Kupujúcim v čase od 07:00 hod. do 14:00 hod.
	3. Osobami oprávnenými na prevzatie tovaru za Kupujúceho sú poverení zamestnanci Kupujúceho:

a) Technický sklad, pracovisko Tr. SNP 1, 040 11 Košice: tel. kontakt: +421 55 640 3334, +421 55 640 4245, e-mailový kontakt: technicky.sklad.snp@unlp.sk,

b) Technický sklad, pracovisko Rastislavova 43, 041 90 Košice: tel. kontakt: +421 55 615 3103, e-mailový kontakt: technicky.sklad.snp@unlp.sk.

1. Miestom dodania tovaru je pracovisko Kupujúceho:

a) Technický sklad, Tr. SNP 1, 040 11 Košice,

b) Technický sklad, Rastislavova 43, 041 90 Košice.

1. Osoby oprávnené konať za Kupujúceho vo veci zasielania čiastkových objednávok t.j. plnenia podľa tejto dohody sú poverení zamestnanci Oddelenia nákupu.
2. Osoba oprávnená konať za Predávajúceho vo veciach plnenia tejto zmluvy sú kontaktné osoby:

Meno a priezvisko: ....................... , emailová adresa: ........................., tel. kontakt: ...............................

* 1. Splnením dodávky sa rozumie dátum riadneho odovzdania a prevzatia tovaru kupujúcim dohodnutým spôsobom na príslušné miesto dodania podľa tohto článku (bod 7 tohto článku). Prevzatie tovaru potvrdzuje oprávnená osoba Kupujúceho (podľa bodu 8. tohto článku) na **dodacom liste (Preberacom protokole)**, ktorý predloží Predávajúci pri dodaní tovaru a to podpisom oprávnenej osoby a odtlačkom pečiatky Kupujúceho v prípade, ak faktúra neslúži aj ako dodací list.
	2. Predávajúci je povinný dodať tovar na miesto dodania tovaru na vlastné náklady.
	3. Porušenie povinností uvedených v tomto článku je považované za podstatné porušenie tejto rámcovej dohody.

## Čl. VI. Doba platnosti rámcovej dohody

* 1. Táto rámcová dohoda sa uzatvára na dobu určitú a to **12 mesiacov** odo dňa účinnosti tejto rámcovej dohody alebo do vyčerpania maximálneho finančného limitu na plnenie tejto rámcovej dohody, ktorý je kupujúcim stanovený na .............................. **EUR bez DPH** (slovom: .................................................... euro), ...................................... EUR s DPH (slovom: ..............................) podľa toho, ktorá skutočnosť nastane skôr.
	2. Táto rámcová dohoda nadobúda platnosť dňom podpisu oprávnenými zástupcami oboch účastníkov rámcovej dohody a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR.
	3. Platnosť rámcovej dohody môžu účastníci rámcovej dohody pred uplynutím doby platnosti podľa bodu 1 tohto článku ukončiť:

a) písomnou dohodou,

b) písomnou výpoveďou,

c) odstúpením od rámcovej dohody z dôvodov uvedených v zákone alebo tejto rámcovej dohode.

4. Vypovedať rámcovú dohodu je oprávnený ktorýkoľvek účastník tejto rámcovej dohody a to bez uvedenia dôvodu. Výpovedná lehota sú 2 (slovom: dva) kalendárne mesiace a začína plynúť prvým dňom mesiaca nasledujúceho po preukázateľnom doručení písomnej výpovede druhému účastníkovi rámcovej dohody.

5. Porušenie povinností uvedených v tejto rámcovej dohode, ktoré je podľa tejto rámcovej dohody považované za podstatné porušenie zmluvy je dôvodom na odstúpenie od zmluvy podľa bodu 3. písm. c) tohto článku.

6. Odstúpiť od tejto rámcovej dohody môže ktorýkoľvek účastník rámcovej dohody. Odstúpenie je účinné dňom doručenia písomného oznámenia o odstúpení od rámcovej dohody druhému účastníkovi rámcovej dohody. V prípade pochybností sa má za to, že oznámenie o odstúpení bolo doručené na tretí deň odo dňa jeho zaslania poštou doporučene na adresu sídla druhého účastníka dohody, pričom deň odoslania sa do tejto lehoty nepočíta.

7. Kupujúci je oprávnený od rámcovej dohody odstúpiť z nasledovných dôvodov:

1. ak predávajúci opakovane viac ako 3-krát nedodá tovar v súlade s touto rámcovou dohodou,
2. ak kupujúci po dodaní tovaru nadobudne dôvodnú pochybnosť o tom, že tovar zodpovedá špecifikácií uvedenej v Prílohe č. 1 tejto rámcovej dohody,
3. ak predávajúci poruší rámcovú dohodu podstatným spôsobom tak, ako je v tejto rámcovej dohode uvedené,
4. ak sa preukáže, že predávajúci v rámci verejného obstarávania predložil nepravdivé doklady alebo uviedol nepravdivé, neúplné alebo skreslené údaje,
5. ak predávajúci písomne oznámi, že nie je schopný dodať tovar za podmienok uvedených v tejto dohode alebo že z akéhokoľvek dôvodu tovar podľa tejto dohody nedodá,
6. ak bol na majetok predávajúceho vyhlásený konkurz, bolo proti predávajúcemu začaté konkurzné alebo reštrukturalizačné konanie, príp. počas tohto konania bol proti predávajúcemu pre nedostatok majetku zamietnutý návrh na vyhlásenie konkurzu, alebo bol zrušený konkurz z dôvodu, že majetok úpadcu nepostačuje na úhradu výdavkov a odmenu správcu konkurznej podstaty, ako aj vtedy, ak existuje dôvodná obava, že plnenie záväzkov predávajúceho v zmysle tejto zmluvy je vážne ohrozené,
7. ak dôjde k výmazu predávajúceho ako partnera verejného sektora z registra partnerov verejného sektora počas platnosti tejto zmluvy (ak je to relevantné),
8. ak je predávajúci, ktorý je partnerom verejného sektora (ak je to relevantné) viac ako tridsať (30) kalendárnych dní v omeškaní so splnením povinnosti podľa § 10 ods. 2 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.

## Čl. VII. Reklamácia tovaru, vady tovaru

* 1. Predávajúci ručí za vlastnosti tovaru počas záručnej doby, ktorá bola predávajúcim stanovená na 24 mesiacov, ak výrobca tovaru neurčuje inú záručnú dobu. Táto záručná doba začína plynúť odo dňa riadneho splnenia dodávky podľa čl. V. bod 10. tejto rámcovej dohody.
	2. V záručnej dobe je Predávajúci povinný bezplatne odstrániť vady dodaného tovaru.
	3. Pri preberaní tovaru je Kupujúci povinný prezrieť tovaru čo do druhu, množstva a kvality.
	4. Kupujúci nie je povinný prevziať tovar iného druhu ako bol uvedený v objednávke a v inom termíne dodania, ak sa zmluvné strany nedohodnú inak.
	5. Kupujúci je povinný reklamovať vady tovaru písomne a to bez zbytočného odkladu.
	6. V prípade oprávnenej reklamácie tovaru má Kupujúci právo na odstránenie vady tovaru Predávajúcim a to výmenou tovaru za tovar bez vád, ak sa účastníci rámcovej dohody nedohodnú inak.
	7. Nebezpečenstvo škody na tovare prechádza na Kupujúceho okamihom prevzatia tovaru Kupujúcim (čl. V. bod 10. tejto rámcovej dohody). Kupujúci nadobúda vlastnícke právo k tovaru, len čo dodaný tovar prevzal.
	8. Záruka na akosť tovaru sa nevzťahuje na vady zavinené Kupujúcim, neodbornou manipuláciou Kupujúceho s tovarom alebo nevhodným skladovaním tovaru, prípadne vady zavinené treťou osobou.

## Čl. VIII. Majetkové sankcie, zodpovednosť za škodu

## V prípade nedodržania podmienok plnenia uvedených v čl. V. tejto rámcovej dohody zo strany Predávajúceho je Kupujúci oprávnený uplatniť si voči  Predávajúcemu nárok na zaplatenie zmluvnej pokuty a to za každý jednotlivý prípad porušenia zmluvných podmienok zmluvnú pokutu vo výške 500,- EUR, slovom: päťsto eur. Zmluvná pokuta je splatná v lehote do 30 kalendárnych dní odo dňa doručenia faktúry Predávajúcemu.

## V prípade porušenia povinnosti kupujúceho podľa čl. IV. bod 5. tejto rámcovej dohody, t.j. neuhradenie faktúry v lehote splatnosti je predávajúci oprávnený uplatniť si nárok na zaplatenie úroku z omeškania vo výške podľa platných právnych predpisov SR. Úroky z omeškania sú splatné v lehote do 30 (slovom: tridsať) kalendárnych dní odo dňa doručenia faktúry kupujúcemu.

## Účastníci dohody sa dohodli, že v prípade, ak predávajúci poruší povinnosti uvedené v čl. IX. bod 2. a/alebo 3. tejto rámcovej dohody je povinný uhradiť kupujúcemu zmluvnú pokutu vo výške 10 % z  kúpnej ceny bez DPH, ktorá ako pohľadávka bola predmetom postúpenia alebo iného právneho úkonu, ktorým došlo k zmene v osobe veriteľa. Zmluvná pokuta je splatná v lehote do 30 (slovom: tridsať) kalendárnych dní odo dňa doručenia faktúry predávajúcemu.

## Účastníci dohody sa dohodli, že v prípade, ak predávajúci poruší povinnosti uvedené v čl. IX. bod 11. tejto rámcovej dohody je povinný uhradiť kupujúcemu zmluvnú pokutu vo výške 500,- EUR, slovom: päťsto eur za každý jednotlivý prípad porušenia zmluvných povinností. Zmluvná pokuta je splatná v lehote do 30 kalendárnych dní odo dňa doručenia faktúry predávajúcemu.

## V prípade porušenia povinnosti uvedenej v Čl. III. bod 1 tejto rámcovej dohody, má Kupujúci nárok na náhradu škody, ktorou sa rozumie aj rozdiel medzi cenou so zľavou podľa Čl. IV. bod 1 tejto rámcovej dohody a kúpnou cenou, za ktorú Kupujúci obstaral tovar u iného dodávateľa z dôvodu nesplnenia povinnosti Predávajúceho uvedenej v Čl. III. bod 1 tejto rámcovej dohody.

## Predávajúci zodpovedá za škodu, ktorá vznikne Kupujúcemu alebo tretím osobám v dôsledku toho, že tovar mal vady.

## Predávajúci zodpovedá za škodu spôsobenú Kupujúcemu nepravdivosťou a/alebo neúplnosťou ktoréhokoľvek z vyhlásení Predávajúceho v tejto rámcovej dohode. Uplatnením majetkových sankcii podľa tohto článku nie je dotknuté právo poškodeného na náhradu škody.

## Uplatnením majetkových sankcii podľa tohto článku nie je dotknuté právo poškodeného účastníka dohody na náhradu škody, ktorá bola spôsobená porušením povinností, na ktorú sa vzťahuje majetková sankcia; majetková sankcia sa nezapočíta na náhradu škody.

## Čl. IX. Osobitné ustanovenia

1. Účastníci tejto rámcovej dohody sa zaväzujú vzájomne si oznámiť všetky zmeny údajov dôležitých pre bezproblémové plnenie tejto rámcovej dohody.
2. Účastníci tejto rámcovej dohody sa dohodli, že pohľadávku, ktorá vznikne z tohto zmluvného vzťahu predávajúcemu ako veriteľovi, predávajúci nepostúpi tretej osobe bez predchádzajúceho písomného súhlasu kupujúceho ako dlžníka. Písomný súhlas za kupujúceho je oprávnený vydať len jeho štatutárny orgán. Postúpenie pohľadávok predávajúcim bez predchádzajúceho písomného súhlasu kupujúceho je neplatné s odkazom na § 525 ods. 2 zák. č. 40/1964 Zb. Občiansky zákonník, v znení neskorších predpisov. Porušenie povinností uvedené v tomto bode je považované za porušenie tejto rámcovej dohody podstatným spôsobom.
3. Predávajúci sa zaväzuje, že nevykoná bez predchádzajúceho písomného súhlasu kupujúceho ako dlžníka, žiadny právny úkon, ktorým by bola alebo ktorého dôsledkom by bola alebo mohla byť zmena v osobe predávajúceho ako veriteľa, ktorý mu umožňuje platná právna úprava o zabezpečení záväzku, najmä nie však výlučne, pohľadávku nezaloží ako majetok, neprijme ponuku ručenia alebo bankovej záruky, nepristúpi k dohode o započítaní pohľadávok so svojim veriteľom a to vo vzťahu k pohľadávkam, vrátane príslušenstva, ktoré ku dňu platnosti tejto rámcovej dohody existujú a ktoré v budúcnosti vzniknú z ich akéhokoľvek vzájomného zmluvného vzťahu predávajúcemu ako veriteľovi a kupujúcemu ako dlžníkovi. Zmluvné strany sa dohodli, že akýkoľvek právny úkon predávajúceho ako veriteľa vedúci k zmene v osobe veriteľa je bez predchádzajúceho písomného súhlasu kupujúceho ako dlžníka absolútne neplatný. Súhlas za kupujúceho je oprávnený vydať len jeho štatutárny orgán. Porušenie povinnosti uvedené v tomto bode je považované za porušenie rámcovej dohody podstatným spôsobom.
4. Predávajúci sa zaväzuje, že:

a) nevyužije akékoľvek informácie, ktoré zistí alebo s prihliadnutím na okolnosti by mohol zistiť pri plnení predmetu tejto rámcovej dohody vo svoj prospech, ani v prospech tretích osôb, počas trvania tohto zmluvného vzťahu, a ani po ukončení platnosti tejto rámcovej dohody,

b) všetky informácie a písomné dokumenty, ktoré budú na základe tejto rámcovej dohody vypracované, bude považovať za dôverné, a to bez časového obmedzenia aj po ukončení platnosti tejto rámcovej dohody,

c) informácie a podklady poskytnuté kupujúcim alebo tretími osobami pre plnenie predmetu tejto rámcovej dohody nepoužije na iný účel ako je plnenie tejto rámcovej dohody,

d) bude zachovávať mlčanlivosť o všetkých informáciách získaných v súvislosti s touto rámcovou dohodou alebo získaných pri plnení tejto rámcovej dohody, a tieto informácie nebude zverejňovať, ani žiadnym spôsobom rozširovať.

1. Predávajúci nie je oprávnený previesť alebo postúpiť práva a povinnosti z tejto rámcovej dohody tretej osobe bez predchádzajúceho písomného súhlasu kupujúceho. Postúpenie práv a povinností bez predchádzajúceho písomného súhlasu objednávateľa je neplatné.
2. Predávajúci je povinný, v zmysle zák. č. 18/2018 Z. z. o ochrane osobných údajov a  o  zmene a doplnení niektorých zákonov, zabezpečiť ochranu osobných údajov osôb, ktoré kupujúci pri svojej činnosti spracúva a s ktorými môže prísť predávajúci, zamestnanci predávajúceho a tretie osoby vo vzťahu k predávajúcemu, do styku pri vykonávaní činnosti podľa tejto rámcovej dohody. Predávajúci je povinný poučiť o povinnosti mlčanlivosti zamestnancov predávajúceho a všetky tretie osoby, ktoré v  mene predávajúceho budú vykonávať činnosti alebo sa akýmkoľvek spôsobom budú zúčastňovať na plnení tejto rámcovej dohody predávajúcim.
3. Predávajúci sa zaväzuje strpieť výkon kontroly/auditu v súvislosti s dodávaným tovarom a to oprávnenými osobami na výkon tejto kontroly/auditu a poskytnúť im všetku potrebnú súčinnosť.
4. Predávajúci berie na vedomie, že Kupujúci zverejní túto rámcovú dohodu, jej dodatky v Centrálnom registri zmlúv vedenom Úradom vlády Slovenskej republiky a faktúry súvisiace s touto dohodou na webovej stránke kupujúceho, v súlade so zákonom č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony.
5. Predávajúci je oprávnený zabezpečiť časť plnenia predmetu tejto zmluvy prostredníctvom svojich **subdodávateľov**, pričom predávajúci:

a) je povinný plnenie tejto rámcovej dohody zadať len subdodávateľovi uvedenému v **Prílohe č. 2 tejto rámcovej dohody** s rozsahom jeho plnenia uvedeným vo verejnom obstarávaní,

b) garantuje spôsobilosť každého zo subdodávateľov uvedených v Prílohe č. 2 tejto rámcovej dohody, pre plnenie predmetu tejto rámcovej dohody,

c) zodpovedá za celé a riadne plnenie tejto rámcovej dohody počas celej doby platnosti tejto rámcovej dohody a to bez ohľadu na to, či predávajúci použil na plnenie predmetu rámcovej dohody subdodávky alebo nie, v akom rozsahu a za akých podmienok. Kupujúci nenesie žiadnu zodpovednosť a nemá žiadne povinnosti vyplývajúce z tejto rámcovej dohody voči subdodávateľom predávajúceho,

d) je povinný v prípade zmeny subdodávateľa alebo v prípade doplnenia nového subdodávateľa vo vzťahu k plneniu, ktorého sa táto rámcová dohoda týka písomne oznámiť kupujúcemu akúkoľvek zmenu údajov o subdodávateľovi a to do piatich pracovných dní odo dňa, kedy táto skutočnosť nastala,

e) je povinný do piatich pracovných dní odo dňa uzatvorenia zmluvy so subdodávateľom predložiť kupujúcemu aktualizovaný zoznam subdodávateľov, ktorý musí obsahovať minimálne identifikáciu subdodávateľa, predmet a presný rozsah subdodávky, predpokladaný podiel plnenia zadávaný subdodávateľovi vo vzťahu k celému rozsahu plnenia a osobu oprávnenú konať za subdodávateľa (meno a priezvisko, adresa pobytu, dátum narodenia). Zoznam subdodávateľov je uvedený v **Prílohe č. 2** tejto rámcovej dohody. Na zmenu v zozname subdodávateľov t.j. zmenu Prílohy č. 2 tejto rámcovej dohody sa vyžaduje uzatvorenie dodatku k tejto rámcovej dohode. Porušenie povinností predávajúceho uvedených v tomto bode sa považuje za podstatné porušenie tejto rámcovej dohody. Predávajúci zodpovedá za plnenie tejto zmluvy alebo jej časti subdodávateľom tak, akoby plnenie rámcovej dohody realizoval sám (osobne).

1. Z dôvodu zákonných obmedzení na strane Kupujúceho, dodatkom k tejto rámcovej dohode nie je možné dohodnúť rozšírenie sortimentu tovaru, ktorý bol predmetom verejného obstarávania. Pokiaľ výrobca konkrétny druh tovaru v priebehu platnosti tejto rámcovej dohody akostne inovuje so súhlasom príslušných orgánov Slovenskej republiky tak, že sa ním nahradzuje pôvodný druh tovaru, ktorý bol predmetom verejného obstarávania, pri zachovaní funkčnosti a základných parametrov tovaru, takáto inovácia nie je považovaná za rozšírenie sortimentu tovaru podľa tejto rámcovej dohody.
2. Predávajúci vyhlasuje, že v prípade, ak mu v súvislosti s uzatvorením tejto zmluvy vznikla povinnosť byť zapísaný v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „ZoRPVS“), je ku dňu uzatvorenia tejto zmluvy zapísaný v registri partnerov verejného sektora, ktorého správcom a prevádzkovateľom je Ministerstvo spravodlivosti Slovenskej republiky.
3. Účastníci rámcovej dohody sa dohodli, že v prípade ak Predávajúci nebude schopný počas doby platnosti tejto dohody, z dôvodov na strane Predávajúceho dodať tovar podľa objednávky, čo Kupujúcemu písomne oznámi, je Kupujúci oprávnený zabezpečiť si dodanie tovaru, ktorý je predmetom plnenia tejto rámcovej dohody od iného dodávateľa, v množstve nevyhnutnom na pokrytie jeho časovej potreby a za cenu najvýhodnejšej ponuky na trhu v danom čase.

## Čl. X. Záverečné ustanovenia

1. Meniť a dopĺňať túto rámcovú dohodu je možné len na základe dohody oboch účastníkov dohody a to vo forme písomného dodatku. Dodatok k tejto zmluve nesmie byť uzatvorený v rozpore s ust. zák. č. 343/2015 Z. z.
2. Právne vzťahy osobitne neupravené touto rámcovou dohodou sa riadia najmä príslušnými ustanoveniami zák. č. 513/1991 Zb. Obchodný zákonník, v znení neskorších predpisov a ďalšími súvisiacimi právnymi predpismi SR.
3. Rámcová dohoda je vyhotovená v troch vyhotoveniach, z ktorých predávajúci dostane jedno vyhotovenie a kupujúci dve vyhotovenia.
4. Neoddeliteľnou súčasťou tejto rámcovej dohody sú prílohy:

Príloha č. 1 - Špecifikácia tovaru a položkovitý rozpočet ceny,

Príloha č. 2 - Zoznam subdodávateľov,

Príloha č. 3 - Protikorupčná doložka.

V Košiciach, dňa: ....................... V .........................., dňa: ...............

Kupujúci: Predávajúci:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 MUDr. Ľuboslav Beňa, PhD., MPH, riaditeľ

 Univerzitná nemocnica L. Pasteura Košice

|  |  |  |  |  |
| --- | --- | --- | --- | --- |
|  |  |  |  |  |

**Príloha č. 1: Špecifikácia tovaru a položkovitý rozpočet ceny**

**Predmet plnenia: Materiály**

**Časť č. 3 - Podhľady**

**Evidenčné číslo verejného obstarávania objednávateľa: UNLP-2024-110-NZ**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Por. č.** | **Názov položky** | **Merná jednotka (MJ)** | **Predpokladané množstvo počas 12 mesiacov** | **Názov tovaru** | **Katalógové číslo** | **Jednotková cena v EUR bez DPH za MJ** | **Sadzba DPH v %** | **Suma DPH v EUR** | **Jednotková cena v EUR s DPH za MJ** | **Celková kúpna cena v EUR bez DPH za počet MJ** | **Suma DPH v EUR** | **Celková kúpna cena v EUR s DPH za počet MJ** |
| ***1.*** | ***2.*** | ***4.*** | ***5.*** | ***6.*** | ***7.*** | ***8.*** | ***9.*** | ***10.*** | ***11.*** | ***12.*** | ***13.*** | ***14.*** |
| 1. | Kazeta 600x600mm - hladká | m2 | 10005,12 |   |   |   |   |  |  |  |  |  |
| 2. | Nosný T-PROFIL 3600mm | ks | 2400 |   |   |   |   |  |  |  |  |  |
| 3. | Priečny T-PROFIL 1200mm  | ks | 13900 |   |   |   |   |  |  |  |  |  |
| 4. | Priečny T-PROFIL 600mm  | ks | 13900 |   |   |   |   |  |  |  |  |  |
| 5. | Obvodový rohový L-PROFIL 3000mm  | ks | 2400 |   |   |   |   |  |  |  |  |  |
| 6. | Záves pérový pre hlavný profil /dvojpero/ | ks | 10000 |   |   |   |   |  |  |  |  |  |
| 7. | Závesny drôt s hákom, dĺžka: 500mm  | ks | 20000 |   |   |   |   |  |  |  |  |  |
| 8. | Závesný pružný kolík | ks | 10000 |   |   |   |   |  |  |  |  |  |
| 9. | Natĺkacia hmoždinka 6/40 | ks | 20000 |   |   |   |   |  |  |  |  |  |

**Príloha č. 2: Zoznam subdodávateľov**

**Predmet plnenia: Materiály**

**Časť č. 3 - Podhľady**

**Evidenčné číslo verejného obstarávania objednávateľa: UNLP-2024-110-NZ**

**Subdodávateľ č. 1\*:**

|  |  |  |
| --- | --- | --- |
| a) | Obchodné meno  |  |
| b) | Sídlo |  |
| c) | IČO  |  |
| d) | Predmet subdodávky |  |
| e) | Presný rozsah subdodávky |  |
| f) | Percentuálny podiel tejto subdodávky z celkového plnenia zmluvy |  |
| g) | Osoba oprávnená konať za subdodávateľa  | Meno a priezvisko :Adresa pobytu:Dátum narodenia:Tel. kontakt: E-mailová adresa: |
| h) | Iné  |  |

**Subdodávateľ č. 2\*:**

|  |  |  |
| --- | --- | --- |
| a) | Obchodné meno  |  |
| b) | Sídlo |  |
| c) | IČO  |  |
| d) | Predmet subdodávky |  |
| e)  | Presný rozsah subdodávky |  |
| f) | Percentuálny podiel tejto subdodávky z celkového plnenia zmluvy |  |
| g) | Osoba oprávnená konať za subdodávateľa  | Meno a priezvisko:Adresa pobytu:Dátum narodenia:Tel. kontakt: E-mail adresa: |
| h) | Iné  |  |

\*Pokiaľ predávajúci bude zabezpečovať plnenie tejto dohody prostredníctvom svojich subdodávateľov (čl. IX. bod 9. tejto zmluvy), vpíše všetky požadované údaje do tabuliek vyššie.

\*\*V prípade, že predávajúci plnenie tejto dohody nebude zabezpečovať prostredníctvom svojich subdodávateľov (čl. IX. bod 9. tejto zmluvy) preškrtne vyššie uvedené tabuľky a túto skutočnosť potvrdí podpisom prehlásenia na tejto prílohe:

**Prehlásenie predávajúceho\*\*:**

**Predávajúci týmto prehlasuje, že plnenie tejto dohody nebude zabezpečovať prostredníctvom svojich subdodávateľov (čl. IX. bod 9. tejto dohody).**

V ...................................., dňa: ..........................

Predávajúci : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Príloha č. 3: Protikorupčná doložka**

**Predmet plnenia: Materiály**

**Časť č. 3 - Podhľady**

**Evidenčné číslo verejného obstarávania objednávateľa: UNLP-2024-110-NZ**

# 1. Systém riadenia

Strana zmluvného vzťahu sa zaväzuje, že v rámci svojej organizácie príjme účinný systém riadenia schopný zabrániť korupčným trestným činom úplatkárstva/podplácania s cieľom zneužitia úradnej moci, právomoci, vplyvu či postavenia, za účelom porušenia zákona, úplatkárstva pri právnych úkonoch, navádzania na takéto zneužitie, vydieranie a/alebo spreneveru.

# 2. Platobné systémy

Strana zmluvného vzťahu sa pri výkone činností v rámci zmluvného vzťahu so spoločnosťou Univerzitná nemocnica L. Pasteura Košice ( ďalej len „UNLP“) zaväzuje:

a) vykonávať platby výhradne takým spôsobom, ktorý umožňuje identifikáciu príjemcu,

b) vyhýbať sa hotovostným platbám alebo platbám v naturáliách.

# 3. Dary a odmeny

Strana zmluvného vzťahu sa zaväzuje, že žiaden z jej predstaviteľov, zástupcov, zamestnancov, alebo iných osôb konajúcich v jeho mene pred uzatvorením alebo počas plynutia zmluvného vzťahu nebude priamo alebo nepriamo ponúkať, dávať, poskytovať, vyžadovať ani prijímať finančné prostriedky alebo akékoľvek iné oceniteľné hodnoty, alebo poskytovať akékoľvek výhody, dary, alebo pohostenia za účelom ovplyvňovať konanie UNLP, s využitím odmeňovania, alebo navádzania k nekorektnému výkonu príslušných predstaviteľov UNLP za účelom získania alebo udržania výhody pri výkone jej činnosti v rozpore so všeobecne záväznými právnymi predpismi Slovenskej republiky (ďalej len „SR“). Je možné však poskytnúť prejav zdvorilosti s nízkou finančnou hodnotou napr. knihy, kvety, katalógy, drobné spomienkové predmety pri pracovných stretnutiach alebo oficiálnych rokovaniach.

# 4. Vzťah k politickým stranám alebo k verejným organizáciám

Strana zmluvného vzťahu nesmie vyvíjať či už priamy alebo nepriamy nátlak na politických predstaviteľov, zamestnancov štátnej a verejnej správy (napríklad poskytovaním vlastných priestorov, prijímaním navrhnutých uchádzačov o prácu, konzultovaním dohôd) s cieľom získať výhody pri uzatváraní zmluvných vzťahov s UNLP.

# 5. Nulový konflikt záujmov

Strana zmluvného vzťahu vyhlasuje, že žiaden z jej štatutárnych zástupcov:

a) nevykonáva, ani nevykonával činnosti, ktoré by predstavovali konflikt záujmov z hľadiska uzatvorenia zmluvného vzťahu s UNLP,

b) nebol trestne stíhaný za:

 subvenčný podvod,

 skresľovanie údajov hospodárskej a obchodnej evidencie (uvedenie nepravdivých alebo hrubo skresľujúcich údajov alebo zatajenie povinných údajov o závažných skutočnostiach vo výkazoch),

 korupciu (§ 328 – 336 zákona č. 300/2005 Z.z. Trestný zákon v znení neskorších predpisov; napr.: Prijímanie úplatku, Podplácanie, Nepriamu korupciu).

# 6. Klauzula proti úplatkárstvu

Strana zmluvného vzťahu, že požiadavky UNLP uvedené v tejto doložke, vyplývajúce z platných právnych predpisov Slovenskej republiky v rámci boja proti korupcii berie na vedomie a zaväzuje sa k ich dodržiavaniu. V prípade potreby bližšie špecifikovať požiadavky tejto proti korupčnej doložky, bude UNLP akceptovať znenie schváleného Proti korupčného programu u konkrétnej strany zmluvného vzťahu .

Zároveň sa zaväzuje okamžite oznámiť primeranou formou určenému zástupcovi UNLP, akékoľvek podozrenie na porušenie ktoréhokoľvek ustanovenia tejto doložky, a byť plne súčinný pri dôkladnom šetrení podozrenia.

Ak UNLP, preukáže partnerovi zmluvného vzťahu, porušenie akéhokoľvek ustanovenia tejto doložky:

a) je oprávnený pozastaviť plnenie predmetu zmluvného vzťahu po predchádzajúcom písomnom upozornení, a to po dobu, ktorú považuje za nevyhnutnú vzhľadom na rozsah a charakter zistenia, maximálne však na dobu jedného mesiaca. Strana zmluvného vzťahu berie na vedomie a súhlasí, že počas doby nevyhnutnej na zisťovanie skutočností pre vyšetrenie podozrenia na porušenie ustanovení tejto doložky nebudú vznikať akékoľvek povinnosti a/alebo sankcie voči UNLP, vyplývajúce z takéhoto pozastaveného plnenia zmluvného vzťahu,

b) strana zmluvného vzťahu je povinný prijať všetky relevantné opatrenia, aby zabránil strate, zneužitiu alebo zničeniu listinných a iných dôkazov vzťahujúcich sa k príslušnému konaniu.